Paġna Abbażi ta' din id-dejta u wara konsultazzjoni mal-Grupp ta' Esperti, il-Kummissjoni fasslet din l-opinjoni: Id-distanza bejn is-sit ta' Springfields Fuels Ltd u l-eqreb fruntiera ma' Stat Membru ieħor, f'dan il-każ l-Irlanda, hija ta' 210 km. Il-modifika ppjanata tinvolvi l-introduzzjoni ta' limitu regolatorju għar-rilaxx tal-kripton-85 fl-ajru, bil-limiti kollha regolatorji għar-rilaxx l-oħra jibqgħu ma jinbidlux. F'każ li jkun hemm rilaxx mhux ippjanat ta' effluwenti radjuattivi li jista' jseħħ wara xi inċident tat-tip u tad-daqs meqjusa fid-Dejta Ġenerali, id-dożi li x'aktarx jilħqu lill-popolazzjoni ta' Stat Membru ieħor mhux se jkunu sinifikanti mil-lat ta' saħħa fir-rigward tal-livelli ta' referenza stabbiliti fid-Direttiva l-ġdida dwar l-Istandards Bażiċi ta' Sikurezza. Bħala konklużjoni, il-Kummissjoni hija tal-opinjoni li l-implimentazzjoni tal-pjan ta' modifika għar-rimi ta' skart radjuattiv mis-sit ta' Springfields Fuels Ltd. li jinsab fir-Renju Unit, kemm waqt l-operat normali kif ukoll fil-każ ta' inċident tat-tip u d-daqs meqjusa fid-Dejta Ġenerali, x'aktarx li ma tirriżultax f'kontaminazzjoni radjuattiva, li tkun sinifikanti mil-lati ta' saħħa, ilma, ħamrija jew tal-ispazju tal-ajru ta' Stat Membru ieħor skont id-dispożizzjonijiet stabbiliti fid-Direttiva dwar l-Istandards Bażiċi ta' Sikurezza kif ukoll fid-Direttiva l-ġdida dwar l-Istandards Bażiċi ta' Sikurezza. Magħmul fi Brussell, l-14 ta' Marzu 2017. L-Awtorità ta' Sorveljanza tal-EFTA ma tqajjem ebda oġġezzjoni għall-miżura li ġejja dwar l-għajnuna mill-istat: fit-28 ta' Novembru 2016. in-Norveġja il-Muniċipalità ta' Ringerike L-iskema tal-Fond għall-Enerġija approvata mill-Awtorità ta' Sorveljanza tal-EFTA permezz tad-Deċiżjoni Nru 248/11/COL Għajnuna individwali skont l-iskema tal-Fond għall-Enerġija, soġġetta għal valutazzjoni dettaljata Ambjent u innovazzjoni Għotja L-għajnuna se titqassam fil-perjodu 2016 – 2017 Produzzjoni ta' gerbub iswed It-test awtentiku tad-deċiżjoni jinsab fuq is-sit web tal-Awtorità ta' Sorveljanza tal-EFTA: http://www.eftasurv.int/state-aid/state-aid-register/. L-Awtorità ta' Sorveljanza tal-EFTA ma tqajjem l-ebda oġġezzjoni għall-miżura li ġejja dwar l-għajnuna mill-Istat: fl-1 ta' Diċembru 2016. in-Norveġja Rata mnaqqsa ta' tassazzjoni fuq l-elettriku pprovdut direttament lil bastimenti Id-deċiżjoni annwali tal-Parlament dwar it-taxxa fuq l-elettriku, l-Att dwar id-Dazju tas-Sisa tad-19 ta' Mejju 1933 Nru 11, ir-Regolament dwar id-Dazji tas-Sisa u l-Att dwar il-Ħlas tat-Taxxa tas-17 ta' Ġunju 2005 Nru 67. Ħarsien ambjentali Benefiċċju fuq it-taxxa NOK 2 miljuni annwalment (mistenni li jiżdied gradwalment) 10 snin, b'bidu mill-1 ta' Jannar 2017 It-test awtentiku tad-deċiżjoni, li minnu tneħħiet l-informazzjoni kunfidenzjali kollha, jinsab fuq is-sit web tal-Awtorità ta' Sorveljanza tal-EFTA: L-Awtorità ta' Sorveljanza tal-EFTA ma tqajjem l-ebda oġġezzjoni għall-miżura li ġejja dwar l-għajnuna mill-Istat: fl-24 ta' Ġunju 2015 In-Norveġja Pjan ta' evalwazzjoni għall-iskem ta' għajnuna Skattefunn eżentata bħala kategorija L-Att dwar it-Taxxa Norveġiż tas-26 ta' Marzu 1999 Nru 14 sezzjoni 16-40 Benefiċċju fuq it-taxxa Stima ta' NOK 2 350 miljun għall-2015 Varji Sal-31 ta' Diċembru 2020 Ara wkoll l-iskeda ta' informazzjoni GBER 44/2014/R&D&I It-test awtentiku tad-deċiżjoni, li minnu tneħħiet l-informazzjoni kunfidenzjali kollha, jinsab fuq is-sit web tal-Awtorità ta' Sorveljanza tal-EFTA: Din is-sejħa għal applikazzjonijiet tinkludi l-elementi li ġejjin: Sejħa għal proposti għall-għoti ta' kontribuzzjoni finanzjarja għal azzjonijiet speċifiċi fil-forma ta' għotjiet għal proġetti Sejħa għal proposti għall-għoti ta' kontribuzzjoni finanzjarja għat-tħaddim ta' korpi mhux governattivi (għotjiet operattivi) L-iskadenzi għas-sottomissjoni online tal-proposti huma kif ġej: 15 ta' Ġunju 2017. L-informazzjoni kollha, inkluża d-Deċiżjoni tal-Kummissjoni tas-26 ta' Jannar 2017 dwar l-adozzjoni tal-programm ta' ħidma għall-2017 għall-implimentazzjoni tat-tielet Programm tal-azzjoni tal-Unjoni fil-qasam tas-saħħa (2014-2020), u dwar l-għażla, l-għoti u kriterji oħra għal kontribuzzjonijiet finanzjarji għall-azzjonijiet ta' dan il-programm, huma disponibbli fuq is-sit elettroniku tal-Aġenzija Eżekuttiva għall-Konsumatur, is-Saħħa, l-Agrikoltura u l-Ikel (Chafea) fl-indirizz li ġej: Fit-22 ta' April 2015, il-Kummissjoni adottat Dikjarazzjoni ta' Oġġezzjonijiet rigward l-allegat ksur tal-Artikolu 102 tat-Trattat dwar il-Funzjonament tal-Unjoni Ewropea ("TFUE") minn OAO Gazprom u OOO Gazprom Export ("Gazprom") dwar is-swieq għall-provvista bl-ingrossa upstream tal-gass naturali f'kull wieħed minn dawn il-pajjiżi: il-Bulgarija, l-Estonja, ir-Repubblika Ċeka, l-Ungerija, il-Latvja, il-Litwanja, il-Polonja u s-Slovakkja (l-Ewropa Ċentrali u tal-Lvant). Dan id-dokument huwa valutazzjoni preliminari fis-sens tal-Artikolu 9(1) tar-Regolament (KE) Nru 1/2003. Il-valutazzjoni preliminari tal-Kummisjoni hija li Gazprom hija dominanti fit-tmint iswieq kollha tal-Ewropa Ċentrali u tal-Lvant għall-provvista bl-ingrossa upstream tal-gass. L-opinjoni preliminari tal-Kummissjoni hija li Gazprom setgħet abbużat minn din il-pożizzjoni dominanti kuntrarju għall-Artikolu 102 TFUE. B'mod partikolari, Gazprom setgħet implimentat strateġija abbużiva ġenerali billi imponiet restrizzjonijiet territorjali fil-ftehimiet tal-provvista tagħha fil-pajjiżi tal-Ewropa Ċentrali u tal-Lvant. Dawn ir-restrizzjonijiet jinkludu projbizzjonijiet tal-esportazzjoni, klawżoli tad-destinjazzjoni u miżuri ekwivalenti li setgħu żammew żammew lura l-fluss transfruntiera tal-gass. Dawn ir-restrizzjonijiet territorjali setgħu ppermettew lil Gazprom biex issegwi politika ta' prezzijiet inġusti f'ħames Stati Membri, jiġifieri fil-Bulgarija, l-Estonja, il-Latvja, il-Litwanja u l-Polonja, billi titlob prezzijiet mingħand min ibiegħ bl-ingrossa li kienu ogħla mill-prezziijiet tal-gass kompetittivi tal-Ewropa tal-Punent. Gazprom setgħat ukoll abbużat mill-pożizzjoni dominanti tagħha fis-suq fuq is-suq tal-provvista bl-ingrossa upstream tal-gass naturali fil-Bulgarija billi tagħmel il-provvista tal-gass dipendenti fuq investiment fil-proġett tal-pipeline South Stream. Il-valutazzjoni preliminari tal-Kummissjoni tikkonkludi li l-prattika ta' Gazprom għandha l-potenzjal li toħloq xkiel lill-fluss ħieles tal-gass fis-Suq Intern, li tbaxxi l-likwidità u l-effiċjenza tas-swieq tal-gass u li twassal għal prezzijiet ogħla tal-gass naturali. Gazprom ma taqbilx mal-valutazzjoni preliminari tal-Kummissjoni. Madankollu, hija offriet li tieħu impenji skont l-Artikolu 9 tar-Regolament (KE) Nru 1/2003, biex tittratta t-tħassib tal-Kummissjoni dwar il-kompetizzjoni. L-elementi ewlenin tal-impenji huma deskritti hawn taħt. Gazprom se timpenja ruħha li tintroduċi għadd ta' bidliet għall-kuntratti relevanti tagġha biex tneħħi l-ostakli għall-fluss ħieles tal-gass bi prezzijiet kompetittivi fl-Ewropa Ċentrali u tal-Lvant: Gazprom mhux se tapplika u mhux se tintroduċi xi dispożizzjonijiet kuntrattwali fil-kuntratti tagħha għall-provvista tal-gass fil-Ewropa Ċentrali u tal-Lvant li jistgħu direttament jew indirettament jipprojbixxu, jirrestrinġu jew jagħmlu inqas attraenti ekonomikament l-abbiltà tal-klijenti li jesportaw mill-ġdid jew ibiegħu mill-ġdid il-gass. Gazprom se timpenja ruħha wkoll li ma tintroduċi ebda miżura bħal din fil-kuntratti futuri tagħha tal-gass fl-Ewropa Ċentrali u tal-Lvant. Gazprom se tiżgura l-introduzzjoni tal-bidliet meħtieġa raġonevoli fil-kuntratti Bulgari u Griegi tagħha, kemm-il darba jkun hemm kunses mill-kontrapartijiet kuntrattwali tagħha, li huma neċessarji għall-konklużjoni tal-ftehimiet ta' interkonnessjoni bejn il-Bulgarija u l-Istati Membri l-oħra tal-UE. Gazprom se toffri lill-klijenti relevanti tagħha fl-Ewropa Ċentrali u tal-Lvant il-possibbiltà li jitolbu li l-volumi tal-gass kontrattwali tagħhom kollha jew parti minnhom konsenjati lejn ċerti punti ta' konsenja fl-Ewropa Ċentrali u tal-Lvant għandhom ikunu konsenjati lejn punt ieħor ta' konsenja użat minn Gazprom għall-provvisti għall-Bulgaija u l-Istati Baltiċi. Gazprom se timpenja ruħha li toffri din il-possibbiltà sakemm il-klijent jibqa' ma jkunx jista' jagħmel l-arranġamenti tiegħu għat-trasport tal-gass mill-punt tal-konsenja kontrattwali relevanti lejn il-Bulgarija jew l-Istati Baltiċi. Gazprom se toffri li tintroduċi jew klawżola ta' reviżjoni tal-prezz fil-kuntratti mal-klijenti relevanti taghħha li għad ma għandhomx klawżola bħal din jew biex temenda kull klawżola ta' reviżjoni eżistenti tal-prezz. Gazprom se timpenja ruħha li tagħti ċans lill-klijent relevanti tagħha biex jiskatta reviżjoni tal-prezz fuq il-bażi li l-prezz kuntrattwali ma jkunx qed jirrifletti, fost oħrajn, l-iżvilupp tal-prezzijiet tal-fruntiera fil-Ġermanja, Franza u l-Italja jew l-iżvilupp tal-prezzijiet tal-gass fiċ-ċentri tal-likwidità tal-gass fl-Ewropa Kontinentali. Il-partijiet se jkunu wkoll jistgħu jirreferu għall-istess punti te' referenza kompetittivi meta jirrevedu l-prezz kuntrattwali. Gazprom se timpenja wkoll ruħha li żżid il-frekwenza u l-veloċità tar-reviżjonijiet tal-prezz. Għall-klijenti relevanti tagħha, Gazprom se timpenja wkoll ruħha li tintroduċi l-istess dispożizzjonijiet għal reviżjoni tal-prezz f'kuntratti futuri. Gazprom mhix se titlob għad-danni minħabba t-twaqqif tal-proġett South Stream mill-kontrapartijiet Bulgari. It-twaqqif ġie konfermat minn Gazprom. Jinħtieġ li dawn l-impenji jissodisfaw it-tħassib tal-Kummissjoni billi jassiguraw il-fluss ħieles tal-gass bi prezzijiet kompetittivi fl-Ewropa Ċentrali u tal-Lvant. Gazprom se tinżamm milli taqsam is-swieq tal-Ewropa Ċentrali u tal-Lvant billi sserraħ fuq restrizzjonijiet territorjali espliċiti jew miżuri kuntrattwali oħra li jkollhom l-effett ekwivalenti għar-restrizzjonijiet territorjali. Il-Kummissjoni tinnota li s-sitwazzjoni fl-Ewropa Ċentrali u tal-Lvant tjiebet f'dik li hija l-infrastruttura li tgħaqqad tal-gass u f'dik li hija l-abbiltà tal-klijenti tal-Ewropa Ċentrali u tal-Lvant biex jagħmlu kummerċ transfruntiera bil-gass, jew permezz ta' flussi b'lura jew permezz ta' tpartit tal-gass. Madankollu, l-istess possibbiltajiet għadhom mhux preżenti b'mod suffiċjenti fl-Istati Baltiċi u fil-Bulgarija. L-impenji se jikkumpensaw għan-nuqqas ta' disponibbiltà tal-flussi tal-gass bejn, fuq naħa il-bqija tal-Ewropea Ċentrali u tal-Lvant u fuq in-naħa l-oħra, il-Bulgarija jew l-Istati Baltiċi. Gazprom se tipprovdi lill-klijenti tal-Ewropa Ċentrali u tal-Lvant bil-possibbiltà li jagħmlu operazzjonijiet ta' tpartit biex ikunu jistgħu jiksbu iktar likwidità tal-gass fl-Istati Baltiċi u fil-Bulgarija. Gazprom se tkun tista' titlob għal dan ħlas għas-servizz, kif tista' tagħmel għal tpartit tipiku fis-swieq fejn huwa disponibbli t-trasport tal-gass. Il-possibbiltà ta' operazzjonijiet ta' tpartit bħal dawn se tkun ta' importanza partikulari fil-każ li l-prezzijiet tal-gass fl-Istati Baltiċi jew fil-Bulgarija kellhom ivarjaw b'mod sinifikattiv mill-bqija tal-Ewropa Ċentrali u tal-Lvant. Jinħtieġ li dawn l-impenji jissodisfaw it-tħassib tal-Kummissjoni dwar il-prezzijiet għall-ħames Stati Membri billi jippermettu lill-klijenti biex jiskattaw reviżjoni tal-prezz permezz tal-kuntratti tagħhom jekk il-prezz kuntrattwali, iter alia, ivarja mill-prezzijiet f'hubs likwidi aċċettati ġeneralment fl-Ewropa Kontinentali. L-impenji se jipprovdu wkoll gwida sostantiva espliċita dwar il-punti ta' referenza kompetittivi tal-Ewropa tal-Punent li għandhom jintuża fir-reviżjoni tal-prezz. Dan se jassigura li l-klijenti fil-ħames Stati Membri tal-Ewropa Ċentrali u tal-Lvant se jiksbu dritt kuntrattwali espliċitu biex jirreferu għall-prezzijiet kompetittivi u dawk taċ-ċentru tal-likwidità tal-gass meta jirrevedu l-prezz kuntrattwali tagħhom. Ir-referenza espliċita għall-punti ta' referenza kompetittivi tal-Ewropa tal-Punent se turi sewwa l-importanza tagħhom għall-arbitri, f'każ li n-negozjati għal reviżjoni tal-prezz ikunu segwiti b'arbitraġġ. Dan kollu se jassigura li fil-futur il-prezzijiet tal-gass fl-Ewropa Ċentrali u tal-Lvant ma jisvijawx b'mod sinifikattiv mill-punti ta' referenza. F'dak li għandu x'jaqsam mal-Bulgarija, l-impenji se jneħħu wkoll it-theddida ta' azzjonijiet għad-danni, indipendentement minn jekk it-talbiet ikunux validi jew le, kontra kontropartijiet Bulgari wara t-twaqqif tal-proġett South Stream. Dan se jassigura li l-allegat abbuż li għamlet Gazprom fuq l-investiment fl-infrastruttura tal-gass fil-Bulgarija jkun imċaħħad mill-effetti tiegħu. L-impenji jinsabu ppubblikati kollha bl-Ingliż fuq is-sit web tad-Direttorat-Ġenerali għall-Kompetizzjoni, fuq: Wara li jsir l-ittestjar tas-suq, il-Kummissjoni beħsiebha tadotta deċiżjoni skont l-Artikolu 9(1) tar-Regolament tal-Kunsill (KE) Nru 1/2003 li fiha tiddikjara li l-impenji mniżżlin fil-qosor hawn fuq u ppubblikati fuq l-internet fuq is-sit web tad-Direttorat Ġenerali għall-Kompetizzjoni huma vinkolanti. Skont l-Artikolu 27(4) tar-Regolament (KE) Nru 1/2003, il-Kummissjoni tistieden lil terzi persuni interessati biex jippreżentaw il-kummenti tagħhom dwar l-impenji proposti. Dawn il-kummenti jridu jaslu għand il-Kummissjoni sa mhux aktar tard minn seba' ġimgħat wara d-data ta' din il-pubblikazzjoni. It-terzi persuni interessati huma wkoll mistiedna jippreżentaw verżjoni mhux kunfidenzjali tal-kummenti tagħhom, li fiha kull informazzjoni li jiddikjaraw li hija sigriet kummerċjali u informazzjoni kunfidenzjali oħra jinħtieġ li titħassar u tiġi ssostitwita kif xieraq b'sommarju mhux kunfidenzjali jew bil-kliem "sigrieti kummerċjali" jew "kunfidenzjali". Jinħtieġ li r-risposti u l-kummenti jkunu preferibbilment motivati u jinħtieġ li jippreżentaw il-fatti rilevanti. Jekk tidentifika problema b'xi parti tal-impenji proposti, il-Kummissjoni tistiednek ukoll biex tissuġġerixxi soluzzjoni possibbli. Il-kummenti jistgħu jintbagħtu lill-Kummissjoni bir-referenza AT.39816 — Il-Provvisti tal-Gass Upstream fl-Ewropea Ċentrali u tal-Lvant jew permezz tal-e-mail (COMP-GREFFE-ANTITRUST@ec.europa.eu), permezz tal-fax (+32 22950128) jew permezz tal-posta, fl-indirizz li ġej: L-attivitajiet kummerċjali tal-impriżi kkonċernati huma: Lear hija fornitur fl-ewwel saff ta' sistemi u komponenti kompleti ta' seating għall-karozzi kif ukoll ta' sistemi tad-distribuzzjoni elettrika u komponenti elettroniċi; L-Assi tal-Grupo Antolín jikkonsistu fi 12-il faċilità industrijali u żewġ ċentri tar-RuŻ li jinsabu fir-Repubblika Ċeka, Franza, il-Marokk, il-Portugall u Spanja, attivi fil-manifattura ta' seats tal-karozzi u tal-komponenti tas-seating. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.8405 — Lear/Grupo Antolín Assets, f'dan l-indirizz: L-attivitajiet kummerċjali tal-impriżi kkonċernati huma: Megatrends hija sussidjarja proprjetà kollha kemm hi ta' European Cities Fund ("ECF"), strument ta' investiment imniedi minn TH Real Estate ("THRE"). THRE hija kumpaniji ta' ġestjoni tal-proprjetà immobbli u tal-investiment. Hija s-sussidjarja tat-Teachers Insurance and Annuity Association of America ("TIAA"), kumpanija legali ta' riserva tal-assigurazzjoni fuq il-ħajja fis-sens tar-regolamenti tal-Istat ta' New York fl-Istati Uniti tal-Amerika. L-attività prinċipali tat-TIAA hija li tipprovdi prodotti u servizzi tal-investiment lil dawk li jaħdmu fl-oqsma akkademiċi, ta' riċerka, mediċi u kulturali fl-Istati Uniti tal-Amerika. L-attivitajiet Ewropej tat-TIAA jikkonsistu primarjament f'investimenti fil-proprjetà immobbli u fl-art agrikola. Allianz hija l-kumpanija azzjonarja aħħarija ta' Allianz Group. Allianz Group hija kumpanija multinazzjonali li huwa fornitur ta' servizzi finanzjarji attiv madwar id-dinja kollha fin-negozju tal-assigurazzjoni u l-ġestjoni tal-assi. Kamppi Shopping Centre huwa sussidjarja ta' Kamppi Centre Holdings Oy, li ultimament hija kkontrollata minn NRF (Finland) AB. Kamppi Shopping Centre jinsab f'Ħelsinki (il-Finlandja) u għandu żona li tista' tinkera ta' 44 704 metri kwadri b'kollox. Huwa kellu 41,5 miljun viżitatur fl-2016. Il-proprjetà hija mikrija lil 121 inkwilin kummerċjali li joperaw ħwienet, kafetteriji u ristoranti. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bir-referenza M.8420 — Megatrends European Holdings/Allianz/Kamppi Shopping Centre, f'dan l-indirizz:
Extracted from C_081_2017.html